**29.9.21**



**Έρωτας με διαφορά – 2ος Κύκλος**

**Τετάρτη 29 Σεπτεμβρίου στις 21.00**

**Ζέτα** και **Κωστής**, ένας έρωτας απρόβλεπτος, συναρπαστικός, παθιασμένος, που συνάντησε πολλά εμπόδια αλλά έμεινε δυνατός και ζωντανός !

Στον **2ο κύκλο** της σειράς όσοι στάθηκαν απέναντί τους και τους έκριναν, δοκιμάζουν οι ίδιοι, αναπάντεχα, τη γλυκιά γεύση του έρωτα! Η σχέση της Ζέτας και του Κωστή θα αντιμετωπίσει και πάλι πολλές ανατροπές! Οι ισορροπίες στο άμεσο περιβάλλον τους, αλλάζουν απότομα και διαμορφώνουν γύρω τους μια διαφορετική πραγματικότητα από αυτήν που είχαν συνηθίσει.

Ο χωρισμός της Ελβίρας και του Φίλιππου, που έχει απροσδόκητο αποτέλεσμα, η επανεμφάνιση της πρώτης κοπέλας του Κωστή, η παρουσία του καινούργιου συνέταιρου της Ζέτας, τα πρώτα ερωτικά σκιρτήματα της Μαριάννας, η επιστροφή ενός παλιού φίλου της Μάρως, η άφιξη της εγκυμονούσας συντρόφου του Στέλιου από την Αυστραλία και η αναμονή της γέννησης του παιδιού του Άρη, είναι λίγα μόνο από αυτά, που θα παρακολουθήσουμε στον **2ο κύκλο** της σειράς και θα μας κάνουν να την αγαπήσουμε ακόμη περισσότερο!

Ερωτικές καραμπόλες και αυτή τη σεζόν κανείς δεν γλυτώνει από τα βέλη του θεού έρωτα και τα υπέροχα μπερδέματα, που προκαλεί και τελικά κανείς δεν θέλει να αποφύγει!

“**Έρωτας με διαφορά**”, τρελαίνει, ζαλίζει, προκαλεί, παίζει και γελάει!

Ποιος μπορεί και ποιος θέλει να αντισταθεί;

**Τετάρτη 29/9**

**Επεισόδιο 16 (2ου Κύκλου)**

ΠΕΡΙΛΗΨΗ: Ο Χρήστος προσλαμβάνει στο μαγαζί τη Μίνα, τον πρώτο έρωτα τού Κωστή, χωρίς να ξέρει για το παρελθόν τους. Ο Κωστής σοκάρεται όταν την αντικρίζει, αλλά ο Χρήστος αρνείται να τη διώξει, διότι δε θέλει να αθετήσει τον λόγο του και επιπλέον η Μίνα είναι καλή στη δουλειά της και χρειάζεται τα χρήματα για τις σπουδές της. Ο Κωστής προσπαθεί όσο μπορεί να την αποφεύγει, αλλά αυτό δεν είναι εύκολο. Στο μεταξύ, ο Κωστής μαθαίνει πως ο Ορέστης και οι φίλοι του έχουν σκοπό να ρεζιλέψουν τη Μαριάννα στον σχολικό χορό και αναλαμβάνει δράση. Βρίσκει τον Ορέστη και τον προειδοποιεί πως αν δε βάλει τα δυνατά του για να περάσει η Μαριάννα υπέροχα στο χορό, θα υπάρξουν για αυτόν πολύ οδυνηρές επιπτώσεις. Η Ζέτα είναι πολύ αγχωμένη με το θέμα του χορού και την εμφάνιση της Μαριάννας, ενώ εκείνη προσπαθεί να διασκεδάσει με όλη τη διαδικασία της προετοιμασίας. Ο Δαμιανός τηλεφωνεί στη Φαίη, συναντιούνται και τα ξαναβρίσκουν. Η Μπέτυ, με έντονα κυκλοθυμική διάθεση λόγω της εγκυμοσύνης, απαιτεί από τον Άρη να είναι ιδιαίτερα σχολαστικός με τις δουλειές του σπιτιού. Εκείνος αναγκάζεται να ψάξει για βοήθεια στο ίντερνετ και εκεί τον περιμένει μια μεγάλη έκπληξη…

**Δείτε εδώ το trailer της Τετάρτης 29/9 :** [**https://youtu.be/2jG0bdKAbmA**](https://youtu.be/2jG0bdKAbmA)

Πρωταγωνιστούν: **Φαίη Ξυλά** (Ζέτα), **Βασίλης Μίχας** (Κωστής), **Ντίνα Μιχαηλίδου** (Μάρω), **Βίβιαν Κοντομάρη** (Φαίη), **Γιάννης Σίντος** (Άρης), **Δημήτρης Καπετανάκος** (Χρήστος), **Έρρικα Μπίγιου** (Ελβίρα), **Σταύρος Νικολαΐδης** (Φίλιππος), **Αργύρης Αγγέλου** (Δαμιανός), **Χριστίνα Μαθιουλάκη** (Μαριάννα), **Αρετή Γκαρίπη** (Πηνελόπη), **Ιωάννης Παπαντωνίου** (Mάρκος), **Ευφροσύνη Κουτσουβέρη** (Mπέτυ), **Αλέξανδρος Καραδήμας** (Hλίας), **Τζένη Κοτοπούλου** (Στέλλα), **Φάνης Μουρατίδης** (Στέλιος), **Φωτεινή Τσακίρη** (Ναταλία), **Αντώνης Κρόμπας** (Αλέξανδρος), **Γιάννης Μάνθος** (Τάκης), **Αντριάνα Ανδρέοβιτς** (Τόνια), **Μαρτίνα Δημοπούλου** (Κατερίνα), **Νίκη Βακάλη** (Μίνα), **Δημήτρης Καραμπέτσης** (Πέρης), **Κωνσταντίνος Γιαννακόπουλος** (Γρηγόρης), **Ναταλία Τζιάρου** (Μελίνα), **Σύνθια Μπατσή** (Φιλιώ), **Δημήτρης Δρόσος** (Γιάννης), **Δημήτρης Ζέρβας** (Ορέστης), **Εμμέλεια Πρίντεζη** (Αρετή), **Νικολέτα Κοτσαηλίδου** (Δανάη), **Δημήτρης Μανδρινός** (casting director)

**Έρωτας με διαφορά – 2ος Κύκλος**

**Κάθε Τετάρτη στις 21.00**

Η σειρά βασίζεται στο διεθνές format “Step Dave.”

Σενάριο: **Βασίλης Ρίσβας - Δήμητρα Σακαλή**

Σκηνοθεσία: **Αλέξανδρος Πανταζούδης**

Διεύθυνση φωτογραφίας: **Claudio Bolivar**

Production designer: **Ηλίας Λεδάκης**

Ενδυματολόγος: **Ηλένια Δουλαδίρη**

Εκτέλεση παραγωγής: **TΑNWEER productions**

Παραγωγή: **STAR**

**#ErwtasMeDiafora #StarChannelTV #neoprogramma #LetsStar**

Facebook: <https://www.facebook.com/ErwtasMeDiafora.Official/>

Instagram: [https://www.instagram.com/erwtasmediafora/](https://eur03.safelinks.protection.outlook.com/?url=https%3A%2F%2Fwww.instagram.com%2Ferwtasmediafora%2F&data=04%7C01%7Cvtsardouni%40star.gr%7Ce646ce5fb4ea4f66fa4308d8b7b220b7%7Cfa800d6a594c4dba9007216d703d7854%7C1%7C0%7C637461322965586094%7CUnknown%7CTWFpbGZsb3d8eyJWIjoiMC4wLjAwMDAiLCJQIjoiV2luMzIiLCJBTiI6Ik1haWwiLCJXVCI6Mn0%3D%7C1000&sdata=1BEJNOyHIMAHE2dehswefurseN4odWE71eumJvQtv3o%3D&reserved=0)

Twitter: [https://twitter.com/ErwtasMeDiafora](https://eur03.safelinks.protection.outlook.com/?url=https%3A%2F%2Ftwitter.com%2FErwtasMeDiafora&data=04%7C01%7Cnthanop%40star.gr%7Cf944d17a23eb4729dc9b08d8b7c8be8b%7Cfa800d6a594c4dba9007216d703d7854%7C1%7C0%7C637461420098899600%7CUnknown%7CTWFpbGZsb3d8eyJWIjoiMC4wLjAwMDAiLCJQIjoiV2luMzIiLCJBTiI6Ik1haWwiLCJXVCI6Mn0%3D%7C1000&sdata=91xzweJO2JVDIsw2eSPP77emLp%2FEvEVLPxIc5papYL8%3D&reserved=0)

[**https://www.star.gr/tv/seires/erotas-me-diafora/**](https://www.star.gr/tv/seires/erotas-me-diafora/)

[**https://www.star.gr/tv/press-room/**](https://www.star.gr/tv/press-room/)

 Ευχαριστούμε πολύ

 Γραφείο Τύπου & Επικοινωνίας